{"natural_text": "ประกาศสภาการพยาบาล\nเรื่อง คุณสมบัติ หน้าที่และความรับผิดชอบของผู้ประกอบวิชาชีพการพยาบาลและการผดุงครรภ์\nที่ให้บริการเวชศาสตร์จีโนม พ.ศ. ๒๕๖๕\n\nโดยที่เป็นการสมควรกำหนดคุณสมบัติ หน้าที่ และความรับผิดชอบของผู้ประกอบวิชาชีพ\nการพยาบาลและการผดุงครรภ์ ที่ให้บริการเวชศาสตร์จีโนมเป็นไปอย่างมีมาตรฐานและคุ้มครอง\nประชาชนผู้รับบริการ เพื่อให้สอดคล้องกับมาตรฐานสถานพยาบาลที่ให้บริการเวชศาสตร์จีโนม\nอาศัยอำนาจตามความในมาตรา ๗ (๒) และมาตรา ๒๒ (๑) แห่งพระราชบัญญัติวิชาชีพ\nการพยาบาลและการผดุงครรภ์ พ.ศ. ๒๕๒๘ และแก้ไขเพิ่มเติม ที่ประชุมคณะกรรมการ\nสภาการพยาบาล ครั้งที่ ๑๐/๒๕๖๕ เมื่อวันที่ ๒๑ พฤศจิกายน พ.ศ. ๒๕๖๕ มีมติเห็นชอบ\nให้ออกประกาศไว้ ดังนี้\n\nข้อ ๑ ประกาศนี้เรียกว่า “ประกาศสภาการพยาบาล เรื่อง คุณสมบัติ หน้าที่และ\nความรับผิดชอบของผู้ประกอบวิชาชีพการพยาบาลและการผดุงครรภ์” ที่ให้บริการเวชศาสตร์จีโนม\nพ.ศ. ๒๕๖๕”\n\nข้อ ๒ ประกาศสภาการพยาบาลดฉบับนี้ให้ใช้บังคับตั้งแต่วันถัดจากวันประกาศใน\nราชกิจจานุเบกษาเป็นต้นไป\n\nข้อ ๓ ในประกาศฉบับนี้\n“เวชศาสตร์จีโนม (Genomic Medicine)” หมายความว่า การแพทย์ที่อาศัยเทคโนโลยี\nพันธุศาสตร์ ระดับโมเลกุล เพื่อประเมินความเสี่ยง วินิจฉัยและพยากรณ์โรค\n“การบริการเวชศาสตร์จีโนม” หมายความว่า การให้บริการเกี่ยวกับการตรวจวิเคราะห์\nการวินิจฉัย การแนะนำการใช้ยา การดูแลรักษาพยาบาล พยากรณ์โรค การประเมินความเสี่ยงของ\nการเกิดโรคและการป้องกันโรคโดยอาศัยศาสตร์หรือเทคโนโลยีพันธุศาสตร์ในระดับโมเลกุล รวมถึง\nการให้คำปรึกษา การติดตามผลบริการเวชศาสตร์จีโนม\n“การพยาบาลและการผดุงครรภ์ด้านเวชศาสตร์จีโนม” หมายความว่า การให้บริการเกี่ยวกับ\nการซักประวัติข้อมูลทั่วไป ข้อมูลโรคทางพันธุกรรม พงสาวลี และการดำเนินโรค

{"natural_text": "ข้อ ๔ ผู้ประกอบวิชาชีพการพยาบาลและการผดุงครรภ์ ที่เป็นผู้ให้บริการด้านเวชศาสตร์จีโนม จะต้องมีคุณสมบัติข้อใดข้อหนึ่ง ดังต่อไปนี้\n\n๔.๑ ได้รับประกาศนียบัตรวิชาชีพการพยาบาลและการผดุงครรภ์ด้านการพยาบาลและการผดุงครรภ์ด้านเวชศาสตร์จีโนม ที่ได้รับการรับรองจากสภาการพยาบาล\n\n๔.๒ ได้รับประกาศนียบัตรผู้ให้คำปรึกษาแนะนำทางพันธุศาสตร์ตามหลักเกณฑ์ของภาคีสภาวิชาชีพด้านสุขภาพ\n\n๔.๓ ได้รับปริญญาโททางการพยาบาลที่มีเนื้อหาด้านการพยาบาลและการผดุงครรภ์ด้านเวชศาสตร์จีโนม และการให้คำปรึกษาแนะนำทางพันธุศาสตร์หรือเวชศาสตร์จีโนม\n\n๔.๔ ได้รับวุฒิบัตรหรือหนังสือนุมัติแสดงความรู้ความชำนาญในการประกอบวิชาชีพการพยาบาลและการผดุงครรภ์สาขาใดสาขาหนึ่งที่มีเนื้อหาด้านการพยาบาลและการผดุงครรภ์ด้านเวชศาสตร์จีโนม และด้านให้คำปรึกษาแนะนำทางพันธุศาสตร์หรือเวชศาสตร์จีโนม\n\nข้อ ๕ หน้าที่และความรับผิดชอบของผู้ประกอบวิชาชีพการพยาบาลและการผดุงครรภ์ด้านเวชศาสตร์จีโนม ดังนี้\n\n๕.๑ ผู้ประกอบวิชาชีพการพยาบาลและการผดุงครรภ์ ในข้อ ๔.๑ มีหน้าที่และ/or ความรับผิดชอบ\n\nก. การซักประวัติข้อมูลทั่วไป ข้อมูลโรคทางพันธุกรรม พงสาวลี และ การดำเนินโรค เพื่อวิเคราะห์ปัญหาเบื้องต้น ประเมินความเสี่ยงทางพันธุกรรม ประเมินความเสี่ยงของ การเกิดโรค การป้องกันโรค และการเจ็บป่วย\n\nข. การให้ข้อมูลเพื่อการตัดสินใจรับบริการทางเวชศาสตร์จีโนม\n\n๕.๒ ผู้ประกอบวิชาชีพการพยาบาลและการผดุงครรภ์ ในข้อ ๔.๒ มีหน้าที่และ/or ความรับผิดชอบในข้อ ๕.๑ และเพิ่มเติม ดังนี้\n\nก. การให้คำปรึกษาก่อนและหลังรับทราบผลการวินิจฉัยทางเวชศาสตร์จีโนม\n\nข. การทำงานร่วมกับทีมสหสาขาวิชาชีพ เพื่อให้ผู้รับบริการได้รับการส่งเสริมป้องกันโรค ดูแลรักษาพยาบาล พื้นฟู

๕.๓ ผู้ประกอบวิชาชีพการพยาบาลและการผดุงครรภ์ ในข้อ ๔.๓ และข้อ ๔.๔ มีหน้าที่และความรับผิดชอบตามข้อ ๕.๑ ข้อ ๕.๒ และเพิ่มเติม ดังนี้

ก. การเป็นที่ปรึกษาให้กับผู้ประกอบวิชาชีพการพยาบาลและการผดุงครรภ์ และบุคลากรทางการแพทย์ในบริการด้านเวชศาสตร์จีโนม การพยาบาลและการผดุงครรภ์ ด้านเวชศาสตร์จีโนม

ข. การให้ความรู้ การจัดอบรม และการฝึกปฏิบัติแก่ผู้ประกอบวิชาชีพการพยาบาล และการผดุงครรภ์ และบุคลากรทางการแพทย์ให้มีความรู้ ความเข้าใจเกี่ยวกับ เวชศาสตร์จีโนม

ค. การส่งเสริม การสนับสนุน และทำวิจัยด้านเวชศาสตร์จีโนมในหน่วยงาน

ง. การมีส่วนร่วมในการจัดทำระบบสนับสนุนการตัดสินใจทางคลินิก (Clinical decision support system)

จ. การร่วมอบบทบาท พัฒนาระบบบริการเวชศาสตร์จีโนมของสถานพยาบาล อย่างต่อเนื่อง และการประเมินผล

ฉ. การบริการ/หัตถการอื่น ๆ ตามที่สภาการพยาบาลประกาศกำหนด

ประกาศ ณ วันที่ ๒๙ พฤศจิกายน พ.ศ. ๒๕๖๕
รองศาสตราจารย์สุจิตรา เหลืองอมรเลิศ
นายกสภาการพยาบาล